Den Vest-Sjællandske Avis, 1825-03-04
Det kunde være interressant at meddeele Udtog af de Debatter, som ere førte i denne Anledning; men da Gienstanden kun er national og da Pladsen mangler saa maa man fornemmelig holde sig til de Forhandlinger, som have en almindelig politisk Jnterresse og herved fornemmelig maae bemærkes at Skatkammer-Canzleren har nyelig sagt i Underhuset: at Aarsagen til at forøge den offentlige Magt (Parlamentet har allerede bevilget 20,000 Matroser og 9000 Marinesoldater tilligemed Pengemidlerne dertil og hvorved der dog skal blive foreslaget en Nedsættelse af Skatterne, vil med det første blive forelagt Huset, og paa det allerudførligste. Jmidlertid kunde han henvise til den Kongelige Tale, af hvilken det fremlyser paa det tydeligste, at Forøgelsen af Krigsmagten har ingen Hensyn til Landets indvortes; men allene til dets udvortes Forhold. Vel var det Brittiske Rige i Jndien næsten imod Regieringens Villie, stegen til sin nærværende Udstrækning og Størrelse; men Forholdene med Birmanerne udkrævede dog den største Forsigtighed, da alt det, som kunde forstyrre Roligheden i en Deel af de Ostindiske Besiddelser kunde let frembringe skadelige Virkninger i de øvrige, der kunne være større end man lettelig er istand til at giøre sig Forestillinger og Desuden blev Krigsmagtens Forøgelse ikke forlangt i en fuldkommen Freds Periode, men i en virksom Krigstilstand. De militaire Jndretninger forat forsvare Englands udenlandske Besiddelser, og som vare passende for 20 Aar siden ere nu aldeles utilstrækkelige ved den store Forandring, som siden den Tid er foregaaet med dem. J England selv kunne Ministrene ved en pludselig Fare forlange Folkets Hielp og forvente hurtigt at erholde den; men i Landets udenlandske Besiddelser, som ere udbredte langt over Jorden og Havet, kunne de ikke ufortøvet sættes i Virksomhed og det vilde derfor være uklogt at ville udsætte dem for Faren af et pludseligt Overfald. Men hvilke Engelske Colonier ere udsatte for et saadant Jndfald, Der gives ingen andre end Canada, som kunde være udsat for et Jndfald fra Nordamerikansk Side, og Ostindien for et Russisk Jndfald igiennem Persien.) Skatkammer-Canzleren sluttede sin Tale med følgende Ord: Dette er kun sagt i Almindelighed, men naar den ærede Herre han talte dengang til Hr. Hobhouse) først vil have af de Kilder, som ville blive fremlagte for Publikum, oplyst sig derom, saa vil han undre sig over at erfare hvad der egentlig er Aarsagen til at den Brittiske Armee er bleven forøget. Der gav sig ved disse Ord kun et temmigt Bifald tilkiende i Underhuset; saaledes som naar Tvivl og Forundring opfylde Gemytterne. Man maae ogsaa tilstaae, at Skatkammer-Canzleren veed at giøre Politikerne nysgierrig, og man maa tilstaae at Politiken har maaskee aldrig været vigtigere end i nærværende Øieblik, men det er Øieblikket for at tænke og for at tie.) Af Hr. von Vileles Tale i de Deputeredes Kammer giver det sig tilkiende at Statskassen har i Aarene fra 1823 til 25 havt et Overskud af 3 1/2 Mill. Franker. Udgifterne til Marinen ere blevne nedsatte fra 60 til 56 Mill. Franker. Jfølge et Brev fra Paris har Hr. von Billeles Løfte i Kammeret, at Freden skal i Aar ikke blive forstyrret, giort megen Opsigt, især da Kaffehuuspolitikerne paastaae at Spanien er i Begreb med at erklære England Krig, og at det vil blive understøttet af Ruslands store Magt. Vist nok er det, at den Spanske Regiering kan ikke faae sine Colonier ud af Hovedet, og at den har afsendt en overordentlig Gesandt til St. Petersborg. Det er bleven forhandlet i Cabinetet om der ikke ogsaa skulde afsendes saadanne Gesandte til Berlin og Vien; men Meeningerne have været deelte. Man siger, at den Østerrigske Gesandt skal ved denne Leilighed uden just at have billiget det Brittiske Cabinets Forhold med Hensyn til Syd. amerika, dog ikke have viist sig fiendtlig findet derimod. Den Spanske Regiering har ladet sig forelægge tre Planer til at organisere Sydamerika, naar de først blive erobrede; disse ere allerede blevne approberede af Raadet i Castilien og af Conseilet. Ogsaa indeholder den Spanske Hoftidende en Circulaire-Skrivelse fra Paven til alle biskopper i Sydamerika, for at paalægge dem at formane deres underordnede Geistlige til at betiene sig af deres Jndflydelse for at formaae de forvildede Gemytter til at erkiende Spaniens lovmæssige Authoritet. Man troer derfor i Paris at Hr. Vilele har i nærværende kritiske Tidspunkt kun udtalt sine Fredsord for at forhindre, at Statspapiirene ikke skulle falde, som vilde giøre et meget skadeligt Jndtryk i dette Øieblik, da der skal forhandles om Lovforslaget til Renternes Nedsættelse. Ministrene have en stor Jndflydelse i de Deputeredes Kammer, men en stor Opposition i Pairernes Kammer, af hvilke 50 Medlemmer høre til de forrige Senat; 40 til Hr. Decazes Partie. Man troer at Regieringen bliver nødt til at creere 100 nye Pairs. Forhandlingen og Emigranternes Godtgiørelse har taget deres Begyndelse; men det gaaer dermed som med den Goulburnske Bill i England. Sagen er formeget national til at man kan anvende Rummet i dette Blad for at gaae ind i Detaillen deri. Committeens Jndberetning angaaende Lovforslaget blev foredraget af Hr. Pardessus og skal være fortræffeligt udarbeidet.